Source: http://www.danovecentrum.sk/clanok-z-titulky/dan-z-motorovych-vozidiel-za-rok-2017-toptema-dc-1-2018.htm
Timestamp: 2018-01-24 07:31:07+00:00

Document:
Daňovník je povinný podať daňové priznanie k dani z motorových vozidiel za zdaňovacie obdobie roka 2017 do 31. januára 2018 a v rovnakej lehote uhradiť daňovú povinnosť.
Dátum publikácie:10.1.2018
KLIKNITE SEM a vychutnajte si VIDEOŠKOLENIE k dani z motorových vozidiel s Ing. Ozimým
c) používa sa na podnikanie alebo na činnosti, z ktorých príjmy sú predmetom dane z príjmov (ďalej len „podnikanie“)
Použitie vozidla na podnikanie v zákone o dani z motorových vozidiel odkazuje na § 2 Obchodného zákonníka (OZ) a § 6 ods. 1 zákona č. 595/2003 Z. z. o dani z príjmov v znení neskorších predpisov (ďalej len zákon o dani z príjmov), pričom podnikaním sa rozumie sústavná činnosť vykonávaná samostatne podnikateľom vo vlastnom mene a na vlastnú zodpovednosť s cieľom dosiahnutia zisku.
Podľa § 6 ods. 1 zákona o dani z príjmov ide o príjmy z podnikania v súlade s ich uvedením v citovanom ustanovení, t. j. napr. príjmy zo živnosti, z poľnohospodárskej výroby a pod.
Miesto skutočného používania vozidla na podnikanie nie je dôležité a ani rozhodujúce pre posúdenie predmetu dane z dôvodu podmienky evidencie vozidla v Slovenskej republike.
KLIKNITE SEM a prihláste sa na WEBINÁR k dani z motorových vozidiel s Ing. V. Ozimým
Je predmetom dane z motorových vozidiel vysokozdvižný vozík, ktorý sa používa na podnikanie?
Predmetom dane z motorových vozidiel je podľa § 1 vozidlo kategórie L, M, N a O, ktoré je podľa § 2 ods. 1 zákona č. 361/2014 Z. z. evidované v Slovenskej republike a používa sa na podnikanie alebo inú samostatnú zárobkovú činnosť v zdaňovacom období. Podľa prílohy č. 1 k zákonu č. 725/2004 Z. z. vysokozdvižný vozík patrí do kategórie pracovných strojov P, konkrétne do kategórie PS – pracovné stroje samohybné. Pracovný stroj samohybný je zvláštne vozidlo s vlastným zdrojom pohonu, konštrukčne a svojím vybavením určené len na vykonávanie určitých pracovných činností [vyhláška Ministerstva dopravy, pôšt a telekomunikácií Slovenskej republiky č. 169/2010 Z. z. o evidencii časť I, osvedčení o evidencii časť II a technickom osvedčení vozidla v znení neskorších predpisov (ďalej len „vyhláška č. 169/2010 Z. z.“) v prílohe č. 5 bode 1 písm. pp) bližšie špecifikuje pracovné stroje samohybné]. I napriek tomu, že sa vysokozdvižný vozík používa na podnikanie, predmetné vozidlo nemožno zaradiť do kategórie vozidiel L, M, N alebo O, preto o ňom nemožno uvažovať ako o predmete dane z motorových vozidiel.
Je predmetom dane vozidlo, ktoré je na „prevozných“ značkách bezprostredne po zakúpení?
Určenie predmetu dane z motorových vozidiel v zdaňovacom období je podmienené splnením troch podmienok súčasne, t. j. vozidlo prináleží do zákonom vymedzenej kategórie vozidiel (L, M, N a O), je používané na podnikanie a súčasne je evidované v Slovenskej republike. Jedna z podmienok teda stanovuje, že vozidlo je evidované v Slovenskej republike. Ak sa na podnikanie používa vozidlo, ktoré ešte nie je evidované v evidencii vozidiel v Slovenskej republike, považuje sa táto skutočnosť za nesplnenie jednej z troch podmienok vymedzenia predmetu dane, preto vozidlo nepodlieha dani z motorových vozidiel. Aj v tomto prípade vozidlo na „prevozných značkách“ (zvláštne evidenčné číslo) nemožno ešte považovať za vozidlo evidované v evidencii vozidiel v Slovenskej republike.
KLIKNITE sem na EDITOVATEĽNÉ TLAČIVO daňového priznania
k dani z motorových vozidiel a poučenie na jeho vyplnenie
Je predmetom dane vozidlo osoby (držiteľ zapísaný v dokladoch vozidla), ktorá toto vozidlo používa, avšak jej dosahovaný príjem je iba zo zamestnania – závislej činnosti (§ 5 zákona o dani z príjmov) a dosiahla príjem z predaja nehnuteľnosti nevyužívanej na podnikanie a predanej po 3 rokoch odo dňa jej nadobudnutia [§ 8 ods. 1 písm. b) zákona o dani z príjmov]?
Podmienka použitia vozidla na podnikanie súvisí s tzv. aktívnymi príjmami. Príjem dosahovaný zo závislej činnosti (§ 5 zákona o dani z príjmov) ani príjem z predaja nehnuteľnosti podľa § 8 ods. 1 písm. b) zákona o dani z príjmov, ktorý patrí medzi ostatné príjmy, nie sú príjmami dosahovanými, na ktoré je potrebné živnostenské oprávnenie, a navyše nesúvisia s vymedzením predmetu dane, podľa ktorého je predmetom dane iba to vozidlo, ktoré prináleží do niektorej zo zákonom vymedzených kategórií vozidiel (L, M, N a O), je v Slovenskej republike evidované a používa sa na podnikanie podľa § 2 ods. 1 OZ, § 6 ods. 1 alebo § 6 ods. 2 zákona o dani z príjmov.
Je predmetom dane z motorových vozidiel vozidlo, ktoré nie je evidované v Slovenskej republike, avšak používa sa na území Slovenskej republiky?
Určenie predmetu dane z motorových vozidiel v zdaňovacom období je podmienené splnením troch podmienok súčasne, t. j. vozidlo prináleží do zákonom vymedzenej kategórie vozidiel (L, M, N a O), je používané na podnikanie a súčasne je evidované v Slovenskej republike. Jedna z podmienok teda stanovuje, že vozidlo je evidované v Slovenskej republike, nie výlučne používané na území Slovenskej republiky. Ak sa na podnikanie používa vozidlo evidované v inej krajine (nie v Slovenskej republike), považuje sa táto skutočnosť za nesplnenie jednej z troch podmienok vymedzenia predmetu dane, preto vozidlo nepodlieha dani z motorových vozidiel.
Príklad k dani z motorových vozidiel za zdaňovacie obdobie 2017
PRÉMIOVÝ PRÍSTUP NA 7 DNÍ ZDARMA! Stačí sa zaregistrovať:
Chcem prémiový prístup na 7 dní zdarma
Vznik a zánik daňovej povinnosti k dani z motorových vozidiel
Oznámenie o zániku daňovej povinnosti k dani z motorových vozidiel
Oznamovacia povinnosť k zániku daňovej povinnosti k dani z motorových vozidiel
Návesová jazdná súprava – ťahač a náves a sadzba dane z motorových vozidiel
Auto s dočasnými českými ŠPZ a daň z motorových vozidiel
Auto zamestnanca na služobné účely a daň z motorových vozidiel
Daň z motorových vozidiel a uplatnenie odpisov pri „rezervnom" aute
Zamestnávateľ a daň z motorových vozidiel
Vozidlo evidované v Českej republike a daň z motorových vozidiel
Daň z motorových vozidiel a hmotnosť návesu bez ťahača
Prerušenie odpisov auta
Oznámenie zániku daňovej povinnosti – daň z motorových vozidiel
Vznik daňovej povinnosti pri dani z motorových vozidiel
531 – Daň z motorových vozidiel (2017)
O dani z motorových vozidiel za rok 2017
Dodatočné daňové priznanie k dani z motorových vozidiel
Daň z motorových vozidiel – vznik a zánik daňovej povinnosti (ONLINE ROZHOVOR s odbornou poradkyňou)

References: § 2
 § 6
 § 6
 § 1
 § 2
 § 8
 § 2
 § 6
 § 6